**LAZDIJŲ RAJONO SAVIVALDYBĖS TARYBA**

### SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1323**](http://dvs.lazdijai.lt:49201/aktai/Default.aspx?Id=3&DocId=33717) **„DĖL UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ LAZDIJŲ RAJONO SAVIVALDYBĖS ŠVIETIMO ĮSTAIGOSE“ PAKEITIMO**

2018 m. rugsėjo 10 d. Nr. 34-1453

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos 2014 m. lapkričio 13 d. sprendimą Nr. [5TS-1323](http://dvs.lazdijai.lt:49201/aktai/Default.aspx?Id=3&DocId=33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“:

1. pakeisti 3.3.2 papunktį ir jį išdėstyti taip:

„3.3.2. esant socialinės rizikos veiksnių reiškimosi šeimoje 1, 2 ar 3 lygiui, pateikus viešosios įstaigos Lazdijų socialinių paslaugų centro pažymą apie socialinės rizikos veiksnių reiškimosi šeimoje lygį;“

1. pakeisti 3.3.4 papunktį ir jį išdėstyti taip:

„3.3.4. šeimai, patekus į sunkią materialinę padėtį dėl stichinių nelaimių, gaisro, rekomendavus Lazdijų rajono savivaldybės administracijos seniūnijai, kurioje šeima yra deklaravusi gyvenamąją vietą;“

1. pakeisti 3.3.5 papunktį ir jį išdėstyti taip:

„3.3.5. nustačius vaikui bet kurios rūšies ir formos globą, pateikus Lazdijų rajono savivaldybės socialinės globos centro „Židinys“ pažymą, kurioje nurodyta globos rūšis, forma, laikotarpis, globėjas, dokumentas, kuriuo nustatyta globa;“.

Savivaldybės meras

Parengė

Asta Zablackienė

2018-09-05

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1323**](http://dvs.lazdijai.lt:49201/DocLogix/Attachments/Current/Lazdijų%20rajono%20savivaldybės%20administracijos%20dokumentų%20sritis%20(10813)/1.3%20(3677039)/1.3-2267/3.3.5.%20nustačius%20vaikui%20bet%20kurios%20rūšies%20ir%20formos%20globą,%20pateikus%20Lazdijų%20rajono%20savivaldybės%20socialinės%20globos%20centro) **„DĖL UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ LAZDIJŲ RAJONO SAVIVALDYBĖS ŠVIETIMO ĮSTAIGOSE“ PAKEITIMO“ PROJEKTO**

**AIŠKINAMASIS RAŠTAS**

2018-09-05

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. lapkričio 13 d. sprendimo Nr. [5TS-1323](http://dvs.lazdijai.lt:49201/aktai/Default.aspx?Id=3&DocId=33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio projekto tikslas – pakeisti Lazdijų rajono savivaldybės tarybos 2014 m. lapkričio 13 d. sprendimą Nr. 5TS-1323 „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“:

1. pakeisti 3.3.2 papunktį ir jį išdėstyti taip:

„3.3.2. esant socialinės rizikos veiksnių reiškimosi šeimoje 1, 2 ar 3 lygiui, pateikus viešosios įstaigos Lazdijų socialinių paslaugų centro pažymą apie socialinės rizikos veiksnių reiškimosi šeimoje lygį;“

2. pakeisti 3.3.4 papunktį ir jį išdėstyti taip:

„3.3.4. šeimai, patekus į sunkią materialinę padėtį dėl stichinių nelaimių, gaisro, rekomendavus Lazdijų rajono savivaldybės administracijos seniūnijai, kurioje šeima yra deklaravusi gyvenamąją vietą;“

3. pakeisti 3.3.5 papunktį ir jį išdėstyti taip:

„3.3.5. nustačius vaikui bet kurios rūšies ir formos globą, pateikus Lazdijų rajono savivaldybės socialinės globos centro „Židinys“ pažymą, kurioje nurodyta globos rūšis, forma, laikotarpis, globėjas, dokumentas, kuriuo nustatyta globa;“.

Pakeitimas inicijuojamas vadovaujantis nuo 2018-07-01 įsigaliojusiu Lietuvos Respublikos Vaiko teisių apsaugos pagrindų įstatymo Nr. I-1234 pakeitimo įstatymu ir pasikeitus Lazdijų rajono savivaldybės administracijos struktūrai – Lazdijų rajono savivaldybės administracijos sudėtyje nebelikus Vaiko teisių apsaugos skyriaus. Įsigaliojus minėtam įstatymui pasikeitė sprendimo keičiamuose punktuose vartojamos sąvokos. Siūlomas pakeitimas užmokesčio už vaikų, ugdomų pagal ikimokyklinio ir priešmokyklinio ugdymo programas Lazdijų rajono savivaldybės švietimo įstaigose išlaikymą lengvatų taikymo tvarkos nekeičia.

Parengtas sprendimo projektas neprieštarauja galiojantiems teisės aktams.

Galimos neigiamos pasekmės – nėra.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė